- Malakai
- <
- 4
- >

4
Malakai 4:1-6
Yawe täŋo kadäni pähap api ahäwek
1 * Sam 21:9; Mal 3:2; Mat 3:12; 2Te 1:8; 2Pi 3:7 Yawe kehäromi mähemitä ŋode yäyak;
Kepma pähap kubä bureni-inik api ahäwek. Kepma uken ämawebe inita nadäŋirä ärowani täŋpanikät wakiwaki täŋpani unitä mup kubit täwani ude äworeŋirä kädäptä kudup api ijiŋ paotneŋ. Kokoki täpuri kubä nämo api itneŋ. 2 * Sam 85:9; Ais 50:10; Luk 1:50; Rev 11:18 Täŋ, näk wäpna biŋam oraŋ namik täkaŋ inken näkŋo yäpä-siwoŋtak piä kehäromitä edap dapuritä-yäŋ abäŋ tamiŋpäŋ yäpätägaŋ tamek. Ude täŋ tamiŋirän oretoret bumta, bulimakau nanakitä yewa gänaŋ naniktä äpämaŋ päŋku täŋoret täk täkaŋ ude api täneŋ. 3 * Rom 16:20; Rev 11:15, 14:20 Kadäni piä ude täŋpayäŋ täyatken inä äma wakiwaki yärepmitpäŋ kugun ude parirä uterak yeŋtäŋ kuŋ äbäk api täneŋ. Yawe kehäromi mähemi näkä ude yäŋkehärom täyat.
4 Unita in näkŋo baga man, piä ämana Mosesta Sinai pom terak imiŋkuro unita nämo guŋ täneŋ. Man imiŋkuro u Isrel ämawebe in kuduptagäntä iwatneŋta imiŋkut.
5 * Mat 11:14, 17:10-13; Mak 9:11-13; Luk 1:17; Jon 1:21 Täŋpäkaŋ Yawe näkŋo kadäni umuri pähap unitä nämo ahäŋirän intäjukunä profet Elaija api taniŋ kirewet. 6 Elaija u taniŋ kireŋira nädanani täŋo kokwawak yäpän-siwoŋ tawäpäŋ api yepmaŋpek. Ude täŋkentäŋ tamikta nadäk nämo peyat yäwänäku äbä komejin täŋpa wakkäneŋ.

- Malakai
- <
- 4
- >

*4:1: Sam 21:9; Mal 3:2; Mat 3:12; 2Te 1:8; 2Pi 3:7

*4:2: Sam 85:9; Ais 50:10; Luk 1:50; Rev 11:18

*4:3: Rom 16:20; Rev 11:15, 14:20

*4:5: Mat 11:14, 17:10-13; Mak 9:11-13; Luk 1:17; Jon 1:21

© 1997, 2011 Wycliffe Bible Translators, Inc.