- Baga Man
- <
- 26
- >

26
Baga Man 26:5-11
Anututa iron pekpek täŋo man
5 Mosestä Isrel ämawebe ŋode yäwetkuk; Iron Yawe täŋo bukä dubiniken peŋkaŋ Yawe Anutujin iŋamiken ŋode yäŋahäneŋ; Nanin, Aram komeni kujat peŋpeŋ komeni komeni kuŋat täpätek täŋtäŋ kuŋatkä äboriye mäyap nämo ukät Isip komeken äpmoŋkuŋ. Äpmo ittäŋgän mäyap weŋ bäyaŋpäŋ äma äbot taŋi kehäromi nikek ude ahäŋpäŋ itkumäŋ. 6 Iritna Isip ämatä waki täŋ nimiŋpäŋ komi epänken nipmaŋkuŋ. 7 Ude täŋ nimiŋirä Yawe, naniye täŋo Anutu uken butewaki terak gera yäŋitna Yawe uwä nadäŋpäŋ komi butewaki ba komi epän terak itkumäŋo u nibäŋpäŋ nadäŋkuk. 8 Nibäŋpäŋ nadäŋkaŋ keri kehäromitä Isip nanik nimagutta kudän kudupi mebäri mebäri pewän ahäwäpäŋ Isip komeken imaka umuri umuri täŋkuk. 9 Nimagut yäpmäŋ äbä kome tägagämän, gakŋi gäripi nikekken ŋo nipmaŋkuk. 10 * Sam 22:27-29, 86:9, 95:6; Rom 12:1; 1Ko 10:31 Yawe, ude täŋkuno unita kome nimiŋkuno ŋoken ketem intäjukun ahäwani iŋamkaken yäpmäŋ äbätat ŋo yäŋ kaŋ iwerut.
Ude yäŋkaŋ eruk ketem ironta pewani u Yawe Anutujin iŋamiken peŋpäŋ gwäjiŋ äpmoŋ imut. 11 * Sam 63:5; 1Ti 6:17-18 Ude täŋpäŋ in ba Livaitä äbotken nanik ukät äma ban nanik inkät bok it täkaŋ, imaka tägatäga Yawe Anutujintä tamik täyak unita yäŋpäŋ oretoret täŋpäŋ itneŋ.

- Baga Man
- <
- 26
- >

*26:10: Sam 22:27-29, 86:9, 95:6; Rom 12:1; 1Ko 10:31

*26:11: Sam 63:5; 1Ti 6:17-18

© 1997, 2011 Wycliffe Bible Translators, Inc.